A BIZOTTSÁG 852/2006/EK RENDELETE
(2006. június 9.)
az Unió legkülső régiói részére egyedi mezőgazdasági intézkedések megállapításáról szóló 247/2006/EK tanácsi rendelet egyes részletes alkalmazási szabályainak megállapításáról szóló 793/2006/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen annak 30. cikkére,
mivel:
(1)
A 247/2006/EK tanácsi rendelet az Unió legkülső régiói részére az 1452/2001/EK tanácsi rendelettel (2), az 1453/2001/EK tanácsi rendelettel (3) és az 1454/2001/EK tanácsi rendelettel (4) bevezetett rendszer helyébe újat léptet, és az említett rendeleteket hatályon kívül helyezi. A rendeletet - 33. cikkével összhangban - az egyes érintett tagállamok esetében attól az időponttól kell alkalmazni, amikor a Bizottság a 24. cikk (1) bekezdésében említett átfogó program jóváhagyásáról értesítést küld.
(2)
A 247/2006/EK rendelet 33. cikkéből következik, hogy az 1452/2001/EK, az 1453/2001/EK és az 1454/2001/EK rendelet rendelkezéseit addig a napig kell alkalmazni, amelyen a Bizottság az érintett tagállamnak megküldi a 247/2006/EK rendelet 24. cikkének (1) bekezdésében említett átfogó program jóváhagyásáról szóló értesítést. Ezért indokolt egyértelművé tenni, hogy az 1452/2001/EK, az 1453/2001/EK és az 1454/2001/EK rendelet végrehajtása érdekében hozott intézkedéseket csak az említett időpontig kell alkalmazni.
(3)
Ezzel összefüggésben indokolt előírni, hogy az 1452/2001/EK, az 1453/2001/EK és az 1454/2001/EK rendelet végrehajtása érdekében hozott intézkedések keretében benyújtott, a 247/2006/EK rendelet 24. cikkének (1) bekezdésében említett átfogó program jóváhagyásáról szóló értesítés megküldésekor függőben lévő kérelmeket az ez utóbbi rendelet által bevezetett rendszer keretében bírálják el, mégpedig az ugyanezen rendelet 24. cikkének (1) bekezdése szerinti általános program keretében.
(4)
Ezért a 2005. évben érvényben lévő rendszerről a 247/2006/EK rendeletben bevezetett intézkedésekre való zökkenőmentes áttérést biztosító átmeneti intézkedések bevezetése érdekében indokolt a 793/2006/EK bizottsági rendeletet (5) módosítani.
(5)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 793/2006/EK rendelet a következő, 52a. cikkel egészül ki:
„52a. cikk
Átmeneti intézkedések
(1) Az 1452/2001/EK, az 1453/2001/EK és az 1454/2001/EK rendelet végrehajtása érdekében hozott azon intézkedéseket, amelyek érvényessége 2005. december 31-nél tovább tart, addig a napig kell alkalmazni, amelyen a Bizottság az érintett tagállamnak megküldi a 247/2006/EK rendelet 24. cikkének (1) bekezdésében említett átfogó program jóváhagyásáról szóló értesítést.
(2) E rendelet rendelkezéseit azokra a kérelmekre kell alkalmazni, amelyeket az 1452/2001/EK, az 1453/2001/EK és az 1454/2001/EK rendeletnek a 2006. év tekintetében történő végrehajtása érdekében hozott intézkedések keretében nyújtottak be, és amelyek az e cikk (1) bekezdésében említett értesítés időpontjában függőben vannak, vagy azután lettek benyújtva.”
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2006. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 9-én.